Елин Пелин
Пролетна картинка

chitanka.info

С песен волна се издига

към небето чучулига,

а под нея тучна нива

се люлее, клас налива.

И пред нея спрял селяка,

с почит свалил си калпака,

слуша пролетната песен

и мечтае си унесен.

И душа му като нива

се вълнува и налива

с радост — като песен чиста,

като слънцето лъчиста.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.